Document ID: 31980R3509

NEUVOSTON ASETUS (ETY) N:o 3509/80,
annettu 22 päivänä joulukuuta 1980,
asetusten (ETY) N:o 729/70 ja (ETY) N:o 355/77 muuttamisesta tiettyjen Euroopan maatalouden ohjaus- ja tukirahaston (EMOTR) ohjausosastosta mahdollisesti myönnettävien määrien mukauttamisen osalta Kreikan liittymisen vuoksi
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon vuoden 1979 liittymisasiakirjan ja erityisesti sen 146 artiklan 2 kohdan,
ottaa huomioon komission ehdotuksen,
sekä katsoo, että
yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(), sellaisena kuin se on viimeksi muutettuna asetuksella (ETY) N:o 929/79(), 6 c artiklassa vahvistetaan Euroopan maatalouden ohjaus- ja tukirahaston (EMOTR) ohjausosastosta myönnettävien rahoitustukien määrä kaudelle 1980 P1984; tämä määrä on säädetty yhdeksän jäsenen yhteisön maatalouden rakenteiden parannustarpeiden perusteella,
määrärahat, jotka on arvioitu tarpeellisiksi yhteisestä toiminnasta maataloustuotteiden jalostamisen ja kaupan pitämisen edellytysten parantamiseksi 15 päivänä helmikuuta 1977 annetun neuvoston asetuksen (ETY) N:o 355/77(), sellaisena kuin se on viimeksi muutettuna asetuksella (ETY) N:o 1820/80(), soveltamiseksi, ja jotka on ilmaistu asetuksen (ETY) N:o 355/77 16 artiklan 3 kohdassa, eivät 1 päivästä tammikuuta 1981 riitä kattamaan lisämenoja, jotka aiheutuvat mainitun asetuksen soveltamisesta Kreikassa, ja
on tarpeen mukauttaa kyseisiä määriä vuoden 1979 liittymisasiakirjan liitteessä II olevan I luvun toisen osan C kohdan 1 alakohdan ja E kohdan 1 alakohdan mukaisesti yhteisön maatalouden kasvaneiden tarpeiden hoitamiseksi, jotta EMOTR:n ohjausosaston toiminnan vaikutusta ei vähennettäisi,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 729/70 6 c artiklassa luku "3 600" luvulla "3 755".
2 artikla
Korvataan asetuksen (ETY) N:o 355/77 16 artiklan 3 kohta seuraavasti:
"3. Rahastosta vastattavat yhteisen toiminnan ennakoidut kulut ovat 1 päivän tammikuuta 1978 ja 31 päivän joulukuuta 1982 välisenä aikana 646 miljoonaa Euroopan laskentayksikköä, mikä tarkoittaa vuosille 1978 P1980 vuosittain 122 miljoonan Euroopan laskentayksikön ennakoituja menoja ja vuosille 1981 P1982 vuosittain 140 miljoonan Euroopan laskentayksikön ennakoituja menoja."
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1980.

Labels: 18
15
5
6